Diari Oficial de la Generalitat Valenciana


Sumari del DOGV 3760, del 30-05-2000 (2000/4254)

DECRET 75/2000, de 22 de maig, del Govern Valencià, pel qual s'accepta la cessió gratuïta de la propietat de l'immoble situat a Elda, avinguda de Sax, destinat a la construcció d'un centre d'Ensenyament Secundari, realitzada per l'ajuntament d'aquest municipi.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3760

Data del DOGV
:   30-05-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4254


Data del document
:   22-05-2000

Organisme emissor
:   Conselleria d'Economia i Hisenda

Tipus de document
:   Decret

Descriptors 

:   * Elda
    * cultura regional
    * propietat immobiliària

DECRET 75/2000, de 22 de maig, del Govern Valencià, pel qual s'accepta la cessió gratuïta de la propietat de l'immoble situat a Elda, avinguda de Sax, destinat a la construcció d'un centre d'Ensenyament Secundari, realitzada per l'ajuntament d'aquest municipi. [2000/F4254]
  
L'Ajuntament d'Elda, en les sessions plenàries dels dies 28 de juliol de 1994 i 8 de novembre de 1996, acordà la cessió gratuïta a la Generalitat Valenciana de l'immoble de 15.037,33 metres quadrats de superfície, situat a l'Avinguda de Sax, propietat d'aquest ajuntament.
  
A proposta de la Conselleria de Cultura, Educació i Ciència, s'iniciaren els tràmits legals oportuns per a la formalització de la cessió i acceptació gratuïta de l'immoble.
  
La cessió es realitza amb la finalitat de destinar l'immoble a centre d'Ensenyament Secundari.
  
L'article 20 de la Llei 3/1986, de 24 d'octubre, de Patrimoni de la Generalitat Valenciana, estableix que la Generalitat podrà adquirir béns i drets pels títols reconeguts per l'ordenament jurídic, i l'article 22 d'aquesta llei atribueix la competència per a l'acceptació de donacions al Govern Valencià.
  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 22 de maig de 2000,
  
DECRETE
  
Article 1
  
Acceptar la cessió gratuïta de la propietat realitzada per l'Ajuntament d'Elda de l'immoble de 15.037,33 metres quadrats de superfície, que confronta: nord, avinguda Condes de Elda (abans Ronda Nord) en una línia trencada de 17,74 metres i 117,45 metres; sud, terrenys cedits a la Generalitat Valenciana per a la instal·lació d'ITV, en una línia de 156 metres; est, carretera de Sax en una línia de 26,70 metres més 82,45 metres; i oest, resta de finca matriu, de la qual es segregaren les parcel·les, propietat de l'Ajuntament d'Elda, en una línia de 91'35 metres.
  
Aquesta finca procedeix de l'agrupació que haurà d'efectuar-se de les següents finques registrals, inscrites en el Registre de la Propietat d'Elda.
  
Tom 1.565, llibre 558, foli 182, finca 42.811, inscripció 1a. Té 14.007 metres quadrats de superfície.
  
Tom 1.629, llibre 597, foli 174, finca 44.930, inscripció 1a. Té 1.030,18 metres quadrats de superfície.
  
Referència cadastral: 1727001.
  
Article 2
  
La cessió gratuïta realitzada per l'Ajuntament d'Elda s'efectua amb la condició de destinar l'immoble a centre d'Ensenyament Secundari, i haurà d'entrar en funcionament en el termini de cinc anys i mantenir-se en el mateix ús durant els 30 anys següents, que s'han de comptar des de la data de la firma de l'escriptura de cessió.
  
Article 3
  
Elevar a escriptura pública la cessió i acceptació de l'immoble, totes les despeses de la qual seran a càrrec de la Generalitat Valenciana.
  
Article 4
  
L'immoble acceptat s'haurà d'incorporar a l'Inventari General de Béns i Drets de la Generalitat Valenciana i inscriure's al seu nom en el Registre de la Propietat.
  
Disposició final
  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.
  
València, 22 de maig de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia i Hisenda,